**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 27. sjednice Upravnog vijeća**

**Doma zdravlja Karlovac, održane dana**

**dana 31. prosinca 2024. godine**

**Karlovac, siječanj 2024.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-152/2-24**

**Karlovac, 31. siječnja 2024. godine**

**Z A P I S N I K**

sa **27. sjednice** Upravnog vijeća Doma zdravlja Karlovac održane dana 31. siječnja 2024. godine s početkom u 15,15 sati.

Poziv s materijalima za 27. sjednicu Upravnog vijeća Doma zdravlja Karlovac dostavljen je članovima Upravnog vijeća dana 25. siječnja 2024. godine putem dostavljača (Dostavnica Broj: 12-152/24).

NAZOČNI: Oliver Budimir, mag. ing. sec., zamjenik predsjednika, Sanja Brleković, dr. med. spec., član, Domagoj Modrušan, dr. med. dent., član.

NISU NAZOČNI: prim. Dražen Tufeković, dr. med., spec. opće kirurgije, subspecijalist abdominalne kirurgije, predsjednik:, Ivana Mehle, dipl. učitelj, član.

OSTALI NAZOČNI: Tatjana Šterk-Tudić, mag. oec., ravnateljica, Andreja Jurković, dipl. iur., voditeljica Odjela za pravno kadrovske i opće poslove, Maja Pavletić, struč. spec. posl. upravljanja, voditeljica Odsjeka za računovodstvo.

Zamjenik predsjednika Upravnog vijeća pozdravlja sve nazočne te konstatira kvorum.

Zamjenik predsjednika Upravnog vijeća predlaže sljedeći

D N E V N I R E D

1. Usvajanje Zapisnika s 26. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec prosinac 2023. godine
3. Usvajanje Izvješća o poslovanju Doma zdravlja Karlovac za razdoblje siječanj - prosinac 2023. godine
4. Usvajanje Izvješća o izvršenom popisu (inventuri) sa stanjem na dan 31. prosinac 2023. godine
5. Usvajanje Izvješća o izvršenju Programa rada i razvoja Doma zdravlja Karlovac za 2023. godinu
6. Usvajanje Izvješća o provedenom unutarnjem nadzoru Doma zdravlja Karlovac za 2023. godinu
7. Usvajanje Izvješća o izvršenju Plana i programa mjera zaštite na radu zaštite od požara, zaštite okoliša i ionizirajućeg zračenja Doma zdravlja Karlovac za 2023. godinu
8. Donošenje Odluke o raspodjeli rezultata poslovanja Doma zdravlja Karlovac za 2023. godinu

1. Obavijest osnivaču o financijskom rezultatu poslovanja Doma zdravlja Karlovac za razdoblje siječanj do prosinac 2023. godine
2. Donošenje Odluke o izmjenama i dopunama Odluke o imenovanju Povjerenstva za kvalitetu Doma zdravlja Karlovac
3. Utvrđivanje potrebe zapošljavanja
4. Različito.

Predloženi Dnevni red je usvojen jednoglasno s tri glasa ZA.

**Točka 1.**

U prilogu Poziva za 27. sjednicu Upravnom vijeću Doma zdravlja Karlovac je dostavljen Zapisnik sa 25. sjednice Upravnog vijeća.

Temeljem članka 22. Poslovnika o radu, Upravno vijeće je jednoglasno s tri glasa ZA donijelo sljedeću

O D L U K U

Članak 1.

Usvaja se Zapisnik sa 26. sjednice Upravnog vijeća Doma zdravlja Karlovac održane dana 21. prosinca 2023. godine.

Članak 2.

Ova Odluka stupa na snagu danom donošenja.

**Točka 2.**

Zamjenik predsjednika Upravnog vijeća Oliver Budimir, mag. ing. sec., poziva ravnateljicu Doma zdravlja da podnese Izvješće o financijskom poslovanju Doma zdravlja Karlovac za mjesec prosinac 2023. godine. Ravnateljica u bitnome prezentira predmetno Izvješće o financijskom poslovanju Doma zdravlja dostavljeno članovima Upravnog vijeća uz Poziv za 27. sjednicu. Ravnateljica zaključno iznosi da je u promatranom razdoblju poslovanje Doma zdravlja rezultiralo manjkom prihoda nad izdacima u iznosu od 28.551,00 eura.

Zamjenik predsjednika Upravnog vijeća otvara raspravu.

Kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec prosinac 2023. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Zamjenik predsjednika Upravnog vijeća Oliver Budimir, mag. ing. sec., poziva ravnateljicu Doma zdravlja da podnese Izvješće o poslovanju Doma zdravlja Karlovac za razdoblje siječanj - prosinac 2023. godine. Ravnateljica ukratko prezentira predmetno Izvješće o financijskom poslovanju Doma zdravlja za razdoblje siječanj - prosinac 2023. godine dostavljeno članovima Upravnog vijeća uz Poziv za 27. sjednicu te zaključuje da je poslovna godina završila s manjkom prihoda i primitaka u iznosu od 212.689,00 EUR, što je najavljeno tijekom prethodnih sjednica Upravnog vijeća, a ostvareni manjak će se pokriti viškom prihoda iz prethodnog razdoblja.

Kako daljnje rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o poslovanju Doma zdravlja Karlovac za razdoblje siječanj do prosinac 2023. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Zamjenik predsjednika Upravnog vijeća Oliver Budimir, mag. ing. sec., poziva ravnateljicu Doma zdravlja da podnese Izvješće o izvršenom popisu (inventuri) Doma zdravlja Karlovac sa stanjem na dan 31. prosinac 2023. godine, dostavljeno članovima Upravnog vijeća uz Poziv za 27. sjednicu.

Ravnateljica ukratko prezentira predmetno Izvješće.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o izvršenom popisu (inventuri) Doma zdravlja Karlovac sa stanjem na dan 31. prosinac 2023. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Zamjenik predsjednika Upravnog vijeća daje riječ ravnateljici koja ukratko prezentira Izvješće o provedbi Programa rada i razvoja Doma zdravlja Karlovac za 2023. godinu kao u materijalima dostavljenim članovima Upravnog vijeća uz Poziv za 27. sjednicu.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o provedbi Programa rada i razvoja Doma zdravlja Karlovac za 2023. godinu, koje se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Zamjenik predsjednika Upravnog vijeća daje riječ ravnateljici Doma zdravlja Karlovac koja ukratko prezentira Izvješće o provedenom unutarnjem nadzoru Doma zdravlja Karlovac za 2023. godinu s napomenom da je jedina manja nepravilnost utvrđena u ordinaciji opće/obiteljske medicine Daniele Anzulović, dr. med., a koja se odnosila na bocu s kisikom te je otklonjena po utvrđenju.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

**O D L U K U**

Članak 1.

Usvaja se Izvješće o provedenom unutarnjem nadzoru Doma zdravlja Karlovac za 2023. godinu koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

Zamjenik predsjednika Upravnog vijeća konstatira da su članovi Upravnog vijeća izvršili uvid u dostavljeno Izvješće o provedbi Plana i programa mjera zaštite na radu, zaštite od požara, zaštite okoliša i ionizirajućeg zračenja Doma zdravlja Karlovac za 2023. godinu te otvara raspravu.

Kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o provedbi Plana i programa mjera zaštite na radu, zaštite od požara, zaštite okoliša i ionizirajućeg zračenja Doma zdravlja Karlovac za 2023. godinu, koje se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 8.**

Zamjenik predsjednika Upravnog vijeća daje riječ ravnateljici Doma zdravlja Karlovac koja poziva Voditeljicu Odsjeka za računovodstvo da prezentira predloženu Odluku o raspodjeli rezultata poslovanja za 2023. godinu. Voditeljica Odsjeka za računovodstvo ukratko prezentira predmetnu Odluku kao u materijalima dostavljenim članovima Upravnog vijeća uz Poziv za 27. sjednicu.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem članka 82. st. 2. Pravilnika o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20), članka 19. Statuta i članka 24. Poslovnika o radu Upravnog vijeća Doma zdravlja Karlovac, jednoglasno s tri glasa ZA donijelo sljedeću

O D L U K U

o raspodjeli rezultata poslovanja za 2023. godinu

Članak 1.

Ostvareni višak prihoda poslovanja iskazan u Bilanci na dan 31.12.2023. godine na kontu 922110 iznosi 155.608,34 EUR.

Članak 2.

Dio viška prihoda poslovanja iz članka 1. ove Odluke u iznosu od 84.380,17 EUR raspodjeljuje se za pokriće manjka prihoda od nefinancijske imovine iskazanog na kontu 922220 i to u iznosu od 84.380,17 EUR.

Članak 3.

Ostatak viška prihoda poslovanja na kontu 922110 u iznosu od 71.228,17 EUR upotrijebit će se u 2024. godini za obavljanje i razvoj djelatnosti primarne zdravstvene zaštite. Višak prihoda poslovanja u iznosu od 71.228,17 EUR sastoji se od sljedećih izvora financiranja : 01 Opći prihodi i primici – iskazan je manjak prihoda u iznosu od 3.635,06 EUR, 03 Vlastiti prihodi – iskazan je višak prihoda u iznosu od 8.692,41 EUR, 432 Prihodi za posebne namjene – iskazan je višak prihoda u iznosu od 14.686,26 EUR, 433 Prihodi za posebne namjene HZZO – iskazan je višak prihoda u iznosu od 59.996,00 EUR, 560 Pomoći Fond EU – iskazan je manjak prihoda u iznosu od 23.993,03 EUR, 711 Prihodi od nefinancijske imovine – iskazan je višak prihoda u iznosu od 15.481,59 EUR.

Članak 4.

Ova Odluka stupa na snagu danom donošenja.

**Točka 9.**

Zamjenik predsjednika Upravnog vijeća daje riječ ravnateljici Doma zdravlja Karlovac koja iznosi da je s obzirom na negativan financijski rezultat u iznosu od 212.689,00 EUR, Upravno vijeće Doma zdravlja Karlovac sukladno odredbi Statuta dužno obavijestiti osnivača Karlovačku županiju o financijskom rezultatu poslovanja odnosno gubitku u poslovanju Doma zdravlja Karlovac u 2023. godini.

Zamjenik predsjednik Upravnog vijeća otvara raspravu, ali kako rasprave nije bilo, Upravno vijeće je temeljem članka 19. Statuta Doma zdravlja Karlovac, jednoglasno s tri glasa ZA donijelo sljedeću

O D L U K U

Članak 1.

Upravno vijeće Doma zdravlja Karlovac obavještava osnivača Karlovačku županiju o financijskom rezultatu poslovanja odnosno gubitku u poslovanju Doma zdravlja Karlovac za razdoblje siječanj do prosinac 2023. godine koji je iskazan manjkom prihoda i primitaka u iznosu od 212.689,00 EUR.

Članak 2.

Sastavni dio ove Odluke čini Izvješće o pokazateljima financijskog poslovanja Doma zdravlja Karlovac za razdoblje siječanj do prosinac 2023. godine te Odluka o raspodjeli rezultata poslovanja za 2023. godinu, Broj: 12-183/24 od 31. siječnja 2024. godine.

Članak 3.

Ova Odluka stupa na snagu danom donošenja.

**Točka 10.**

Zamjenik predsjednika Upravnog vijeća daje riječ ravnateljici Doma zdravlja koja iznosi da je potrebno izmijeniti i dopuniti Odluku o imenovanju povjerenstva za kvalitetu donesenu na 26. sjednici Upravnog vijeća na način da se imenuju predstavnici svih djelatnosti Doma zdravlja Karlovac kao u prijedlogu Odluke dostavljenom uz Poziv za 27. sjednicu.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem članka 19. Statuta Doma zdravlja Karlovac, jednoglasno s tri glasa ZA donijelo sljedeću

O D L U K U

o izmjenama i dopunama Odluke o imenovanju

Povjerenstva za kvalitetu Doma zdravlja Karlovac

Članak 1.

Mijenja se članak 1. Odluke o imenovanju Povjerenstva za kvalitetu Doma zdravlja Karlovac Ur. broj: 12-2143/23 od 21. prosinca 2023. godine, koji sada glasi:

„Članak 1.

Imenuje se Povjerenstvo za kvalitetu Doma zdravlja Karlovac u sljedećem sastavu:

- Martina Beljan, dr. med. spec., predsjednica

- Jasna Pletikosa, dr. med. spec., zamjenica predsjednice

- Sanja Brleković, dr. med. spec., članica

- Maja Fiolić, dr. sped. spec. pedijatar, članica

- Myhajlo Kubinskyy, dr. dent. med., član

- Antonija Mihalić Paić, dr. med., spec. ginekologije i opstetricije, užem specijalistu fetalne medicine i opstetricije, članica

- Matea Trupković Prandel, dr. med. dent. spec. ortodont., sveuč. mag. dent. med., članica,

- Boris Batinić, med. tehn., član

- Monika Ferko, stručni prvostupnik radiološke tehnologije, članica

- Jasmina Mikan, mag. sestrinstva, članica.“

Članak 2.

Ova Odluka stupa na snagu danom donošenja.

**Točka 11.**

Zamjenik predsjednika Upravnog vijeća daje riječ ravnateljici Doma zdravlja koja ukratko iznosi obrazloženje donošenja Odluke o utvrđenju potrebe zapošljavanja kao u materijalima dostavljenim članovima Upravnog vijeća uz Poziv za 27. sjednicu.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem članka 19. Statuta Doma zdravlja Karlovac, jednoglasno s tri glasa ZA donijelo sljedeću

O D L U K U

Članak 1.

Utvrđuje se potreba zapošljavanja:

* vozača u Odsjeku sanitetskog prijevoza Doma zdravlja Karlovac, jednog izvršitelja/ice na neodređeno vrijeme i
* doktora medicine specijalista opće/obiteljske medicine ili doktora medicine, za rad u ordinaciji obiteljske/opće medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

**Točka 12.**

Pod točkom Različito nije bilo rasprave.

Po iscrpljenom Dnevnom redu rad sjednice završio je 31.1.2024. g. u 16.00 sati.

Zapisnik sastavila:

v.r. Andreja Jurković, dipl. iur.

**ZAMJENIK PREDSJEDNIKA UPRAVNOG VIJEĆA**

Oliver Budimir, mag. ing. sec.